AlexejDobrolubov/national_council_slovak_2010 huggingface dataset:
39. schôdza NR SR - 10.deň - B. popoludní
Dátum: 2025-09-24
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Ja by som chcel poprosiť predsedajúcich, aby dozerali na dodržiavanie rokovacieho poriadku, pretože faktické poznámky majú reagovať na predrečníka. Pán poslanec Ľupták reagoval na pána poslanca Pročka, reagoval na pána poslanca Matoviča, ja som nič nehovoril o Svätom otcovi. Ja som hovoril o tom, že pozmeňujúci návrh, ktorý ste schválili, je v rozpore so Základnou zmluvou so Svätou stolicou, ktorá stanovuje, že Slovenská republika bude rešpektovať ako deň pracovného pokoja aj 15. september. Ja som neriešil, či sa má chodiť do kostola, nemá chodiť, či je to dobré, či je to naša patrónka, alebo to nie je naša patrónka, to možno riešili, riešili kolegovia, ja som o tom nepovedal ani slovo. Ja som povedal a trvám na tom a teda možnože keď je tu pán minister, tak by nám mohol vysvetliť, ako môže byť schválený zákon, ktorý je v rozpore so Základnou zmluvou so Svätou stolicou, lebo toto ustanovenie je v rozpore so Základnou zmluvou so Svätou stolicou. Nemôžete mať medzinárodnú zmluvu, ktorá vám hovorí, že nejaký deň, konkrétne 15. september, má byť dňom pracovného pokoja a zároveň mať napísané v zákone, že 15. septembra je pracovný deň.
39. schôdza NR SR - 10.deň - B. popoludní
Dátum: 2025-09-24
Poslanec: Dostál, Ondrej (SaS)
Druh vystúpenia: Vystúpenie v rozprave

hlasovať za tento konsolidačný balíček, upozorňujem, že návrh, o ktorom budete hlasovať v dôsledku schváleného pozmeňujúceho návrhu, je v rozpore so Základnou zmluvou so Svätou stolicou a tým pádom je aj v rozpore s Ústavou Slovenskej republiky. Takže keď budete stláčať to tlačidlo, tak si buďte vedomí toho, že hlasujete za protiústavný zákon a zákon, ktorý je v rozpore s medzinárodnou zmluvou. Je možné, že ak by sa o tomto zákone hlasovalo neskôr a medzitým by sa vám podarilo schváliť novelu ústavy, tak by ste to napasovali do toho navrhovaného článku, že Slovenská republika si zachováva zvrchovanosť predovšetkým vo veciach národnej identity a tvrdili by ste si, tvrdili by ste, že toto je vecou národnej identity, že kedy sa má pracovať a kedy má byť voľno, ale tá novela ústavy ešte stále nie je schválená, tak ak chcete rešpektovať ústavu, tak nemôžete hlasovať za takýto zákon, ktorý obsahuje ustanovenie, ktoré je v rozpore s medzinárodnou zmluvou. A keď to spravíte, tak budete vedome hlasovať za protiústavný zákon.
39. schôdza NR SR - 10.deň - B. popoludní
Dátum: 2025-09-24
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Chcel by som zareagovať na dva pozmeňujúce návrhy, ktoré predniesol pán poslanec Viskupič, konkrétne na návrh na zrušenie transakčnej dane a návrh týkajúci sa štátnych sviatkov, resp. voľna počas štátnych sviatkov. Transakčná daň je symbolom predchádzajúcej konsolidácie a je symbolom neúspešnosti predchádzajúcich konsolidácií Ficových vlád a priam vystihuje, ako nahliada Ficova vláda na verejné financie a že keď sú v problémoch, tak treba od ľudí a od firiem, ale v konečnom dôsledku, samozrejme, že od ľudí vytiahnuť viacej peňazí. A ono to nefunguje, hľadajú sa spôsoby, akým, akým to obísť a, samozrejme, že ani ten efekt toho nie je taký ako si vláda a ministerstvo financií od toho sľubovali. A nespokojnosť s tým je obrovská, ľudia vidia, že je to hlúpa daň, vidia to dokonca aj vo vládnej koalícii, vidí to dokonca aj predseda SNS Andrej Danko, ktorý prišiel s návrhom nie ju zrušiť, ale ju iba obmedziť pre živnostníkov a pre menšie firmy, čo nie je dobré opatrenie, dobré opatrenie by bolo zrušiť transakčnú daň úplne, tak ako to vo svojom pozmeňujúcom návrhu navrhuje pán poslanec Viskupič a teda nehovoriac o tom, že ten návrh pána predsedu SNS Danka akosi mešká. A rovnako podporujem aj ten návrh, aby ten zrušený deň voľna počas sviatkov sa netýkal 17. novembra, ale 1. mája. 17. november je Deň boja za slobodu a demokraciu, vládnej koalícii sloboda a demokracia nič nehovorí, ale nám áno.
39. schôdza NR SR - 10.deň - B. popoludní
Dátum: 2025-09-24
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Pani poslankyňa Jurík, pýtate sa ako sa opovažujú. No oni sa opovažujú, od začiatku sa opovažujú predkladať a schvaľovať tu zákony, ktoré sú nehorázne, ktoré dávajú milosť ich kumpánom a pomáhajú zlodejom, korupčníkom, podvodníkom, veď tým začalo toto volebné obdobie. Oni nemajú hanby, tak jasné, že prichádzajú s balíčkami, ktoré nazývajú konsolidačnými, ale v skutočnosti tie balíčky sú len ožobračujúce. Berú peniaze ľuďom, ťahajú peniaze ľuďom z peňaženiek niekedy priamo, niekedy nepriamo. Lebo keď zaplatíte vyšší poplatok, zaplatíte vyššie odvody, zaplatíte vyššie dane, tak máte menej peňazí. Ale keď vyššie dane zaplatia podnikatelia, banky alebo formálne niekto iný, tak nakoniec to aj tak zaplatia ľudia a oni nevedia nič iné robiť, iba ťahať peniaze z peňaženiek ľudí. Nevedia šetriť. Dokázali to pri prvom konsolidačnom balíčku, je to zrejmé z druhého konsolidačného balíčka a črtá sa to aj pri tomto treťom, kde už hovoria, že už konečne budú aj niečo šetriť, ale zatiaľ nevedno čo, lebo to čo doteraz hovorili, že budú šetriť, vyzerá buď také fiktívne a fejkové ako s tou energopomocou alebo veľmi neurčité ako je to avizované šetrenie v štátnej správe.
39. schôdza NR SR - 10.deň - A. dopoludnia
Dátum: 2025-09-24
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Pani poslankyňa Kolíková ja si myslím, že by bolo trochu nespravodlivé voči pánovi ministrovi Kamenickému, keby bol na tom obrázku sám. Tých zodpovedných je oveľa viac. Určite by tam mal byť Robert Fico, ktorého vlády majú levy podiel na tom, že ako je Slovensko zadlžené a v akom stave sú verejné financie. Pretože dlhodobo nevyužívali dobré časy a pán minister Kamenický síce už bol ministrom, ale v zásade tá zodpovednosť Roberta Fica je podľa môjho názoru oveľa väčšia. Rovnako by tam mal byť pán Peter Pellegrini, ktorý bol dva roky premiérom a teda nevyužil tie dobré časy, ktoré mohol využiť na to, aby Slovensko podobne ako mnohé ===== ..., ale v zásade tá zodpovednosť Roberta Fica, je podľa môjho názoru oveľa väčšia. Rovnako by tam mal byť pán Peter Pellegrini, ktorý bol dva roky premiérom. A teda nevyužil tie dobré časy, ktoré mohol využiť na to, aby Slovensko podobne, ako mnohé iné krajiny malo prebytkový rozpočet a nasporilo si na horšie časy, ktoré prišli hneď, ako skončila vláda Smeru a prepukla pandemická kríza a potom začala vojna Ruska proti Ukrajine a energetická kríza. A rovnako aj pán Andrej Danko by tam mohol byť, ako predseda koaličnej strany, ktorý presadil aj jeden zo symbolov rozhadzovania peňazí. Teda vznik nového ministerstva cestovného ruchu a športu. Takže ten obrázok by mohol byť oveľa širší. Úplne sa zhodneme na tom, že na to, aby došlo k ozdraveniu verejných financií sú potrebné reformy. Je potrebné reformovať verejný sektor, lebo tie úspory, že tam prepustím pár ľudí, hentam prepustím pár ľudí, tu ušetrím na toneroch a tam nenakúpim štyri nové autá, to nie sú zásadné úspory. Zásadné úspory môžu priniesť iba reformy. Ficova vláda žiadne reformy nerobí.
39. schôdza NR SR - 10.deň - A. dopoludnia
Dátum: 2025-09-24
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Pán poslanec Krátky, podobne ako vy si kladiem otázku, že kam išli tie peniaze z konsolidácie. Lebo keď sa konsoliduje, tak v normálnych krajinách sa to nejako namieša, v ideálnom prípade sa to ušetrí. Teda štát ušetrí sám na sebe. Sám štát zníži svoje výdavky, ale dobre. Nežijeme v ideálnom svete, tak niekedy sa to skombinuje, že štát zníži svoje výdavky a zároveň zvýši svoje príjmy cez to, že viac zaťaží cez dane a odvody ľudí, firmy. Ale tak, keď zaťaží firmy, tak tie to prenesú do ľudí, takže aj tak to nakoniec ľudia zaplatia. Ale tie predchádzajúce dve konsolidácie, ktoré sa u nás diali najmä, výrazne najmä cez zvyšovanie daňovo-odvodového zaťaženia, ale žiadne významné zlepšenie stavu verejných financií nepriniesli. Dnes sme údajne v rovnako krízovom stave verejných financií ako sme boli pred rokom alebo pred dvoma. Čiže tá slovenská verzia konsolidácie sa od iných verzií konsolidácie, ktoré primárne slúžia k zlepšeniu stavu verejných financií. Tá slovenská verzia konsolidácie sa od nich odlišuje tým, že síce štát od ľudí vybral viac peňazí, ale k žiadnemu zásadnému alebo výraznému zlepšeniu stavu verejných financií to neviedlo a naďalej sa musí konsolidovať, čo by sa muselo aj tak, naďalej sa musí konsolidovať, dokonca v skrátenom legislatívnom konaní ako nám to tu predvádza súčasná koalícia.
39. schôdza NR SR - 9.deň - B. popoludní
Dátum: 2025-09-23
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Pani poslankyňa Števulová, no najprv k tomu skrátenému legislatívnemu konaniu, tak zjavne to bola iba zámienka, tie tvrdenia, že poslanci nediskutovali k návrhu na skrátené legislatívne konanie. Presne tak to vidím, že nie je možné hovoriť o tom, či sú alebo nie sú splnené podmienky pre skrátené legislatívne konanie bez toho, aby sa vystupujúci poslanec, či poslankyňa, dotkli aj obsahu návrhu zákona. Niekedy viac, niekedy menej. Samozrejme, že niekedy idú do tej diskusie o vecnej stránke návrhu ďalej, ale nie je to dôvod spochybňovať to, že to boli korektné vystúpenia. A špeciálne teda v tvojom prípade to určite nesedí, že ja som bol ten jediný poslanec, ktorý diskutoval k tomu, čo bolo na programe, lebo tvoje vystúpenie bolo výlučne k skrátenému legislatívnemu konaniu a veľmi trefne si to v ňom pomenovala. Druhá téma, živnostníci a dopady na živnostníkov, dopady na samostatne zárobkovo činné osoby, aj v prípade živnostníkov to môže maž podobné dôsledky, jak v prípade iných opatrení, ktoré smerujú k zvýšeniu daňového a odvodového zaťaženia, že nebude automaticky vyšší príjem, ale v dôsledku môže byť práve to, o čom hovoril aj ten email, o ktorom si čítala, že mnohí živnostníci si povedia, že za takýchto okolností sa im neoplatí ďalej podnikať, radšej to teda zabalia. Štát nebude mať z nich príjmy vôbec žiadne. Samozrejme, že nie všetci, ale mnohí si budú hľadať cesty ako sa tomu vyhnúť a budú zvažovať, či sa im to ďalej oplatí.
39. schôdza NR SR - 9.deň - B. popoludní
Dátum: 2025-09-23
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Pán poslanec Hargaš, myslím si, že je veľmi dôležité hovoriť aj o tom, aká je alternatíva, teda nielen kritizovať návrhy s ktorými prichádza vláda, ale ponúkať aj vlastné riešenia a začať tú diskusiu, lebo dnes to neovplyvníme. Dnes im môžme poradiť, že my napríklad prichádzame s návrhom, aby sa zrušili okresné úrady tretieho typu a buď teda sa nahradili nejakými vysunutými pracoviskami alebo kde to nie je potrebné ani to nie. Ale je mi jasné, že naše rady si oni tak strčia za klobúk, hoci Ódorovo lego pôvodne vysmievali a teraz z neho čerpajú sami. Ale je to dôležité pre budúcnosť. A dôležité je si aj teda ujasniť, že čo je potrebné robiť pre konsolidáciu verejných financií alebo celkovo pre zlepšenie stavu verejných financií a kto z nás to ako vidí. Ja napríklad som presvedčený, že nestačí iba nekradnúť, že to je ilúzia, že prestane sa kradnúť a bude peňazí na rozhadzovanie. A rovnako si ale myslím, že nestačí robiť iba nejaké drobné úspory na tých najviditeľnejších veciach typu počet štátnych tajomníkov alebo platy ministrov, samozrejme aj to má význam, že tí čo sú pri moci sa nemajú správať tak, že rozhadzujú na zbytočnosti, aj keď v celkovom objeme to nie sú veľké peniaze. Ale ak chceme zlepšiť stav verejných financií, tak musíme pristúpiť aj k reformám, aj k zásadnejším škrtom, aj k tej adresnosti napríklad v 13. dôchodkoch alebo energopomoci alebo sociálnych dávkach.
39. schôdza NR SR - 9.deň - B. popoludní
Dátum: 2025-09-23
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Pán poslanec Galek, tá údajne adresná, ale v skutočnosti neadresná energopomoc je v kontexte konsolidácie veľmi výrečným príkladom toho, ako sa to robiť nemá. Zásadné zmeny sa nemajú diať cez skrátené legislatívne konanie, ale cez normálny legislatívny proces, lebo však to nie je niečo, čo sa stalo. Teraz vojna Ruska proti Ukrajine nezačala pred dvoma týždňami. Vieme, v akej sme situácii, takže tieto veci sa mali robiť normálne. Opäť tu máme na stole návrh na skrátené legislatívne konanie. Rovnako je absurdné, ak sa takáto vec vydáva za šetrenie a za konsolidáciu. To, že sa niečo neuhradí z jedného mieška, ale z iného, nie je žiadne šetrenie. Rovnako to, že bola úvaha použiť na to európske fondy. Zdroje Európskej únie by sa mali využívať na investície, na veci, ktoré posúvajú našu krajinu niekam ďalej. Nemali by sa prejedať alebo v tomto prípade spaľovať. No a tá neadresnosť, ktorá sa črtá v tej údajne adresnej energetickej pomoci, je jeden z hlavných problémov, ktoré na Slovensku máme. Že mnohé sociálne dávky rôzneho charakteru sú neadresné. Čiže ich dostávajú aj ľudia, ktorí na ne nie sú odkázaní. A potom nie sú peniaze na to, na čo by mali byť. A krajina sa ešte viac a viac zadlžuje. To je jeden z hlavných problémov slovenských verejných financií a energopomocí.
39. schôdza NR SR - 9.deň - B. popoludní
Dátum: 2025-09-23
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Ďakujem obom kolegom za faktické poznámky. Pá poslanec Hargaš, čo sa týka tej zámeny štátnych sviatkov, počas ktorých sa má pracovať, tak bol podaný poslanecký návrh, ktorý mal predniesť pán poslanec Saloň, ktorý nahrádzal 6. január 15. septembrom, ale teda podľa mojich informácií už bol aj stiahnutý, teda nájdeš ho, nájdete ho na webovej stránke, tam je zverejnený, ale už tuto medzi papierovo vytlačenými alebo teda vytlačenými návrhmi, ktoré sú pri prezenčke, sa už nenachádza, lebo zase ešte ho idú nejako meniť. Chcel by som upresniť, že ministri si nejdú zmrazovať platy, ministri si iba zvýšili paušálne náhrady, keďže majú platy zmrazené v dôsledku ústavného zákona o rozpočtovej zodpovednosti a ten návrh, ktorý je v spoločnej správe sa týka zmrazovania platov iba poslancov, nie aj ministrov, nie aj pána prezidenta. Čo bránilo koalícii šetriť doteraz. No tak oni šetria, len keď musia, lebo predstierajú šetrenie, len keď, len keď musia, im je to, im je to cudzie. Takže rozumiem tomu, že sami z vlastnej iniciatívy s ničím takým neprichádzajú. A pán poslanec Pročko, no určite sa teda nezhodneme o tom, že či tie vlády v minulom volebnom období boli skvelé. Keby boli také skvelé, tak dnes tu zrejme nemáme štvrtú vládu Roberta Fica a nezhodneme sa ani v tom, že nemyslím si, že stačí nekradnúť. Proste treba šetriť, treba hospodáriť zodpovedne, treba myslieť na to, že keď štát niekomu dáva nejaké peniaze, predtým ich musí niekomu inému zobrať. A nemusí ich dávať iba svojim, svojim ľuďom, ale problém je, ako sa s nimi hospodári ... (Prerušenie vystúpenia časomerom.)
6. schôdza NR SR - 19.deň - B. popoludní 2
Dátum: 2024-01-18
Poslanec: Dubéci, Martin (PS)
Druh vystúpenia: Vystúpenie s faktickou poznámkou

84. Ďakujem za slovo, pán predsedajúci, a ďakujem za prejav môjho predrečníka. A má pravdu v tom, že ľudia to vidia a ľudí to hnevá a ja a teraz ja to fakt to nehovorím kvôli tomu, aby sme si tu hovorili, kto je lepší a šikovnejší, ale v týchto chvíľach, ako rozprávame, tak na námestí v Bratislave je 26-tisíc ľudí, v Košiciach päťtisíc ľudí, v Poprade tisíc ľudí, viac než bolo posledný týždeň, vo veľmi nízkych teplotách. A naozaj, ako neuveríte mi, kolegovia z druhej strany, ale mňa to neteší. Ja si nemyslím, že je dobré, aby krajina bola v kontinuálnom spore, no a tento kontinuálny spor, ktorý, ktorý tlačí ľudí do ulíc, no tak ten sme nepriniesli my, ten ste priniesli vy. Je to vládny návrh, nie je to návrh PS, nie je to návrh SaS, nie je to návrh KDH, nie je to návrh hnutia SLOVENSKO. Je to návrh vlády, ktorý ste priniesli vy. A ak je teda, možno ešte premostím k tej mojej predošlej faktickej, kde som sa pokúsil dať, ja som teda nenarážal na pána predsedajúceho ako predsedajúceho, ktorý zhodou okolností predsedá, ale ako človeka, významného rečníka národno-ľavicovej ideológie, dajme tomu, ktorý rád hovorí na námestiach. A ja som si len predstavoval, keby on hovoril na námestiach, alebo pán Richter, ktorý sa dnes tak tiež vyjadroval, že keby kričal, že nižšie tresty pre korupčníkov, že 700-tisíc len podmienka, proste akože či idú tí ľudia na tie námestia, oni tam prídu a budú... (reakcia z pléna), pardon, pardon, ja neviem, či... pán Richter, prosím, tak sa prihláste... (výkriky z pléna), no keď vy rozprávate teraz (povedané so smiechom), viete, no. Ja som si vás prečítal naozaj v minúte, že ste mali vyjadrenie po prezidentke, preto, preto som, preto na to reagujem, pán Richter, to neni nič osobné, ale tak mali ste ako predseda klubu vyjadrenie, no tak to je, to neni nič osobné. Tak len si to predstavujem naozaj, ja myslím, že to je barometer toho celého, že to nie je správne, keď ako si to ani neviete predstaviť, že by sa za to niekto verejne postavil. Chcem vidieť jedného politika SMER-u, ktorý povie, chcem nižšie tresty za korupciu. Nech ide do telky a povie: Chcem nižšie tresty za korupciu. (Potlesk.)
6. schôdza NR SR - 19.deň - B. popoludní 2
Dátum: 2024-01-18
Poslanec: Dubéci, Martin (PS)
Druh vystúpenia: Vystúpenie s faktickou poznámkou

44. Ďakujem za slovo, pán predsedajúci. No, ja taktiež nadviažem na, na, na spo... na pripomenutie prejavu pani prezidentky a konkrétne aj na to, akú som potom zachytil zhodou okolností reakciu a to pána predsedu klubu Richtera aj od pána podpredsedu Blahu, ktorý tu sedí, že to bol typický opozičný prejav. Tak ja neviem, akú majú pre... predstavu o opozičných prejavoch, ale v tomto hroznom opozičnom prejave teda bolo napísané, že hranica trestnej sadzby pri tých najbežnejších trestných činoch ekonomických klesá z 10 až 15 na tri až 10 rokov a na tri až 10 rokov klesá aj sadzba pri legalizácii z výnosu z trestnej činnosti, hrozná opozičná teda práca. A na Slovensku podľa navrhovanej novely by za úplatok verejnému činiteľovi, toto je výborné inak, to bol môj obľúbený moment. Podľa... za úplatok verejnému činiteľovi až do výšky 700-tisíc eur hrozil maximálne trest odňatia slobody tri roky, čo je prednostne na podmienku. Hej? Tak ja teraz naozaj by ma to zaujímalo, že či to fakt, kolegovia, teraz už akože dajme bokom všetky tie veci. To vy si fakt myslíte, že v tejto krajine by za 700-tisícový úplatok mali byť tri roky a, a prednostne podmienka? To akože, že ja neviem, či vy o tom viete, že to tam je? Vám to niekto povedal, kolegovia, tých zopár, čo tu je alebo, pán, pán Blaha. Ako ja, ja neviem... (Prerušenie vystúpenia predsedajúcim.) Blaha, Ľuboš, podpredseda NR SR Pán kolega, skúste reagovať na predrečníka. Ďakujem pekne. Dubéci, Martin, poslanec NR SR Pán, ja si myslím, že pán predrečník o tomto hovoril, pán predseda...(Prerušenie vystúpenia predsedajúcim.) Blaha, Ľuboš, podpredseda NR SR Nemôžte sa obracať priamo na mňa, tak to je napísané v rokovacom poriadku. Už, kolegovia z OĽANO to už zvládajú, tak skúste aj vy. Dubéci, Martin, poslanec NR SR Tak možno sa snažil teda aj pán poslanec vo svojej rozprave rozvíjať rôzne tézy o tom, ako by mohli rôzni iní poslanci o tomto diskutovať. Neviete, lebo, pán Blaha, že, však vy, vy viete... (Prerušenie vystúpenia predsedajúcim) Blaha, Ľuboš, podpredseda NR SR A už zase, zase už oslovujete mňa. Nemôžete. Skúste ešte raz. Dubéci, Martin, poslanec NR SR Máte pravdu, pán predseda. Tak ja to potom, ja ešte budem mať nejakú faktickú, tak skúsim to v ďalšej. Ďakujem pekne.
6. schôdza NR SR - 19.deň - B. popoludní
Dátum: 2024-01-18
Poslanec: Dubéci, Martin (PS)
Druh vystúpenia: Vystúpenie s faktickou poznámkou

99. Ďakujem veľmi pekne za slovo, pán predsedajúci. Ja by som nadviazal na pána poslanca aj v tom, že teda kto každý sa už vyjadril k tomu prebiehajúcemu legislatívnemu procesu. A však už aj v zahraničnom výbore sa diskutuje o tom, že sa Európsky parlament vyjadril k tomu, čo sa tu deje každý deň. No a ja by som si dovolil prečítať, lebo hovoríme tak o tých veciach bez toho, aby sme ako vedeli, že čo vlastne vravia. Tak ja sa, si dovolím vytiahnuť konkrétne body, ktoré sa týkajú jej procesu. Takže tých 470 europoslancov a europoslankýň zo všetkých štandardných rodín okrem teda krajnej pravice a ľavice hovoria, vyjadrujú hlboké znepokojenie nad neodôvodneným využívaním zrýchleného legislatívneho procesu zo strany slovenskej vlády, najmä pokiaľ ide o navrhované zmeny Trestného zákona a zrušenie Úradu špeciálnej prokuratúry, ktoré ohrozujú integritu súdnych procesov, podkopávajú boj Európskej únie proti podvodom a ohrozujú ochranu finančných záujmov EÚ a prirodzeného prostredia na slove... a prirodzeného prostredia na Slovensku, zvláštny preklad. Každopádne vyzýva slovenskú vládu, aby prehodnotila tieto zmeny vzhľadom na ich možné dôsledky pre právny štát, finančné záujmy EÚ a protikorupčný rámec EÚ. Vyzýva slovenskú vládu, aby dodržiavala záväzné zásady a smernice EÚ o oznamovateľoch a prehodnotila navrhované zmeny v oblasti ochrany oznamovateľov na Slovensku. Vyjadruje osobitné znepokojenie nad tým, že oznamovatelia by boli so spätnou účinnosťou zbavení svojej ochrany, čo by viedlo k nedostatku právnej istoty. Konštatuje, že Úrad na ochranu oznamovateľov Slovenskej republiky upozornil na tieto problémy Komisiu. Dámy a páni, toto sú zásadné argumenty, ktoré odznievajú z európskych inštitúcií a neviem, prečo by sme ich nemali brať do úvahu, do úvahy. Ďakujem veľmi pekne.
6. schôdza NR SR - 19. deň - A. dopoludnia
Dátum: 2024-01-18
Poslanec: Dubéci, Martin (PS)
Druh vystúpenia: Vystúpenie s faktickou poznámkou

70. Ďakujem za slovo, pán predsedajúci. Jedna taká drobnosť, pardon, že to takto robím, len keby pán spravodajca nemusel telefonovať počas, počas prebiehajúceho pléna, dokonca ešte nahlas, bolo by to fajn, špeciálne keď pán spravodajca je predseda výboru pre kultúru a média, tak by to bolo ešte fantastickejšie, že áno, tá kultúra. Ale tak nebudeme útlocitní. No a, ako pokračuje to ďalej a ja som tak premýšľal, lebo však čo bude človek robiť, keď rokuje plénum o jednom bode desiaty deň, že či teda sa naberie nejaká odvaha na to, aby vystúpil aspoň pán minister. Ja, ja, bolo tam, bolo nám tu vytýkané, že sme moc mladí a nemáme starším, skúsenejším politikom hovoriť, čo majú robiť. Ja, ja neviem, myslím si, že je úplne normálne, že ak máme, máme mať rozpravu, keď už máme mať tú rozpravu skrátenú, tak aspoň aby v nej nejaké argumenty akože odzneli. Ja naozaj nerozumiem, pán minister, špeciálne vy ako, ja som vás ako nemal nikdy možnosť osobne ani stretnúť, ale vy máte takú reputáciu, že ste právna ako autorita z tej druhej strany, a aj ste avizovali, že budete vystupovať. Možno by bolo strašne fajn, keby tu ktorí moji kolegovia, ktorí ako, myslím si, že nehovorili hlúposti, hovorili vecné argumenty. To nám nemôžete vytýkať. Tak bolo by, ja neviem, slušné, normálne, v každej inej krajine by sa to tak dialo, že tá vláda sa pokúsi ten svoj návrh obhájiť, minister si pokúsi ten svoj návrh obhájiť. Ja, priznám sa, že keby to bolo naopak a ja som predseda poslaneckého klubu, ja, ja by som tých svojich poslancov poslal do tej diskusie, nech sa za ten nábor, ná... návrh pobijú, lebo by som predpokladal, že ten môj návrh z tej našej vlády je dobrý. A z toho všetkého si ja dedukujem, že možno vy sám a vy sami, kolegovia, ani tie argumenty nemáte a možno si sami ani nemyslíte, že ten návrh je dobrý, lebo nenabrali ste odvahu o ňom diskutovať. Takže to je len taká jednoduchá, možno aj právna, ale to ja nie som právnik, dedukcia. Ďakujem pekne.